ai4bharat/Pralekha huggingface dataset:
विज्ञान आणि तंत्रज्ञान मंत्रालय
भारत जगातला पसंतीचा स्टार्ट-अप देश म्हणून उदयाला येत आहे- केंद्रीय मंत्री डॉ जितेंद्र सिंह
भारताच्या पहिल्या टेक स्टार्ट-अप परिषद आणि पुरस्कार शिखर परिषदेला प्रमुख पाहुणे म्हणून केले मार्गदर्शन
नवी दिल्ली, 18 फेब्रुवारी 2022
केंद्रीय राज्यमंत्री विज्ञान आणि तंत्रज्ञान; राज्यमंत्री  पृथ्वी विज्ञान;पंतप्रधान कार्यालय, कार्मिक, सार्वजनिक तक्रारी, निवृत्तीवेतन , अणुऊर्जा आणि अंतराळ राज्यमंत्री  डॉ जितेंद्र सिंह म्हणाले की, पंतप्रधान नरेंद्र मोदी यांनी उपलब्ध करून दिलेली व्यवसाय सुलभता आणि नियामक व्यवस्था तसेच इथल्या अफाट क्षमतेमुळे भारत जगातील पसंतीचे स्टार्ट-अप ठिकाण म्हणून उदयाला येत आहे.
डॉ जितेंद्र सिंह नवी दिल्ली येथे "इंडिया फर्स्ट टेक स्टार्ट-अप कॉन्क्लेव्ह-2022" आणि पुरस्कार शिखर परिषदेत प्रमुख पाहुणे म्हणून बोलत होते. ते म्हणाले, स्टार्ट-अपची भक्कम परिसंस्था भारताला 2025 पर्यंत 5 ट्रिलियन डॉलर्स अर्थव्यवस्थेचे उद्दिष्ट साध्य करून देण्यात महत्त्वपूर्ण भूमिका बजावेल.
डॉ जितेंद्र सिंह म्हणाले की 2016 मध्ये पंतप्रधान मोदींनी लाल किल्ल्यावरून स्टार्ट-अप उपक्रमाची घोषणा केली होती, त्यानंतर
स्टँडअप इंडिया तसेच विविध दूरदर्शी उपक्रमांची घोषणा केली होती. ते म्हणाले, पंतप्रधान नरेंद्र मोदी यांनी घोषित केलेल्या विविध योजना आणि त्या योजना प्रत्यक्षात आणण्यासाठी तयार करण्यात आलेल्या व्यवस्थेमुळे 2021 मध्ये भारतात 10,000 स्टार्ट-अपची नोंदणी झाली. ते म्हणाले, भारतात आता 50,000 हून अधिक स्टार्ट-अप आहेत जे देशात 2 लाखांहून अधिक रोजगार पुरवतात.
“इंडिया फर्स्ट” या संकल्पनेबाबत डॉ जितेंद्र सिंह म्हणाले, गेल्या काही वर्षांमध्ये, परिस्थितीनुसार भारताने स्वतःला आधुनिक तंत्रज्ञान स्वीकारणारा आणि विकासक म्हणून सिद्ध केले आहे. भारतातील उद्योगांना भेडसावणाऱ्या डिजिटल, डेटा आणि तंत्रज्ञानातील अडथळ्यांकडे लक्ष वेधून ते म्हणाले, आपला देश तंत्रज्ञानाशी संबंधित अनेक संधी खुल्या करण्यासाठी नाविन्यपूर्ण तंत्रज्ञान मॉडेल्सना सक्षम करत आहे.
डॉ जितेंद्र सिंह यांच्या हस्ते याप्रसंगी यशस्वी स्टार्ट-अपना पुरस्कार प्रदान करण्यात आले.S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
दक्षिण आफ्रिका आणि ग्रीसच्या यशस्वी दौऱ्यानंतर पंतप्रधान मोदी यांचे बेंगळुरुत भव्य स्वागत
पंतप्रधान नरेंद्र मोदी दक्षिण आफ्रिका आणि ग्रीसच्या चार दिवसांच्या दौऱ्यानंतर आज बेंगळुरूत दाखल झाले. पंतप्रधानांनी दक्षिण आफ्रिकेतील ब्रिक्स परिषदेत भाग घेतला आणि नंतर ग्रीसचा दौरा केला. पंतप्रधानांनी स्थानिक विचारवंतांशी विविध द्विपक्षीय आणि स्वतंत्र बैठका घेतल्या. त्यांनी दोन्ही देशांतील भारतीय समुदायांची भेट घेतली. दूरदृश्य प्रणालीच्या माध्यमातून चांद्रयान-3 मून लँडरचे लँडिंग अनुभवल्यानंतर पंतप्रधान इस्रोच्या चमूशी संवाद साधण्यासाठी बेंगळुरूत दाखल झाले.
एचएएल विमानतळाबाहेर पंतप्रधान नरेंद्र मोदी यांचे जंगी स्वागत करण्यात आले आणि त्यांनी जय जवान, जय किसान अशा घोषणा देत उपस्थितांना संबोधित केले. दक्षिण आफ्रिका आणि ग्रीसमध्येही भारताच्या अभूतपूर्व यशाबद्दल असाच उत्साह असल्याचे मोदी म्हणाले.
इस्रोच्या टीमसोबत राहण्याची इच्छा व्यक्त करताना पंतप्रधान मोदी म्हणाले की, परदेश दौऱ्याहून परतल्यावर आधी बेंगळुरूला येण्याचा निर्णय घेतला होता. प्रोटोकॉलशी संबंधित अडचणी न घेण्याच्या विनंतीसंदर्भात सहकार्य केल्याबद्दल पंतप्रधानांनी राज्यपाल, मुख्यमंत्री आणि उपमुख्यमंत्री यांचे आभार मानले.
पंतप्रधानांनी स्वागतासाठी सर्वांचे आभार मानले आणि जमलेल्या नागरिकांचा उत्साहाला दाद देत रोड शो च्या माध्यमातून चांद्रयान टीममध्ये सहभागी होण्यासाठी इस्रोकडे रवाना झाले.
नागरी उड्डाण मंत्रालय
उडान योजने अंतर्गत नऊ हेलीपोर्ट  आणि दोन जल विमानतळांसह 72 विमानतळांचा समावेश असलेले 459 मार्ग कार्यान्वित आहेत
उडान योजनेच्या 2 लाख 16 हजार उड्डाणांच्या माध्यमातून 1 कोटी 13 लाखांहून अधिक प्रवाशांनी केला प्रवास
उडान योजनेला पाठबळ देण्यासाठी 2024 पर्यंत 100 विमानतळ उभारण्याची, सरकारची योजना
नवी दिल्ली, 2 फेब्रुवारी 2023
नागरी विमान वाहतूक मंत्रालयाने 21.10.2016 रोजी प्रादेशिक संपर्क व्यवस्था योजना - उडान  सुरु केली.
देशातील कार्यान्वित नसलेल्या किंवा कमी कार्यान्वित असलेल्या विमानतळांच्या माध्यमातून प्रादेशिक हवाई संपर्क व्यवस्था वाढवणे आणि सर्वसामान्य जनतेलाही हवाई प्रवास परवडावा हा उडानचा उद्देश आहे.
उडान, ही बाजाराभिमुख योजना आहे. इच्छुक विमान कंपन्या उडान अंतर्गत बोली लावताना, विशिष्ट मार्गावरील मागणीच्या मूल्यांकनाच्या आधारावर, त्यांचे प्रस्ताव सादर करतात.
योजनेअंतर्गत, 30.01.2023 रोजी देशभरात, नऊ हेलीपोर्ट  आणि दोन जल विमानतळांसह 72 विमानतळांचा समावेश असलेले 459 मार्ग कार्यान्वित करण्यात आले आहेत. उडान योजनेच्या 2 लाख 16 हजार उड्डाणांच्या माध्यमातून आत्तापर्यंत 1 कोटी 13 लाखांहून अधिक प्रवाश्यांनी प्रवास केला आहे.
नागरी विमान वाहतूक क्षेत्र आणि आर्थिक वाढ यांच्यातील संबंध चांगल्या प्रकारे सर्वपरिचित आहे. उडान योजनेला पाठिंबा देण्यासाठी आणि योजनेच्या कालावधीत 1000 उडान मार्ग कार्यान्वित करण्यासाठी 2024 पर्यंत शंभर विमानतळ विकसित करण्याची योजना सरकारने आखली आहे. उडान, ही एक सातत्याने सुरु असलेली योजना आहे. याअंतर्गत अधिक गंतव्यस्थान/विमानतळ थांबे आणि मार्गांच्या विस्तारासाठी वेळोवेळी लिलाव फेऱ्या आयोजित केल्या जातात.
नागरी विमान वाहतूक राज्यमंत्री  व्ही.के. सिंग,  यांनी आज लोकसभेत एका प्रश्नाच्या लेखी उत्तरात ही माहिती दिली.S.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
राष्ट्रपती कार्यालय
6 ते 8 एप्रिल दरम्यान राष्ट्रपती आसाम दौऱ्यावर
नवी दिल्ली, 5 एप्रिल 2023
राष्ट्रपती द्रौपदी मुर्मू 6 ते 8 एप्रिल 2023 या कालावधीत आसामला भेट देणार आहेत.
7 एप्रिल 2023 रोजी राष्ट्रपती काझीरंगा राष्ट्रीय उद्यानात गज उत्सव-2023 चे उद्घाटन करतील. नंतर गुवाहाटी येथे त्या माउंट कांचनजंगा मोहीम-2023 ला हिरवा झेंडा दाखवतील. त्याच दिवशी, गुवाहाटी येथे गुवाहाटी उच्च न्यायालयाला 75 वर्षे पूर्ण झाल्याच्या निमित्ताने आयोजित करण्यात आलेल्या कार्यक्रमातही त्या सहभागी होतील.
8 एप्रिल, 2023 रोजी, राष्ट्रपती, तेजपूर एअर फोर्स स्टेशनवर सुखोई 30 MKI या लढाऊ विमानातून उड्डाण करतील.Jaydevi PS/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
पंतप्रधान कार्यालय
आणंद इथे अद्ययावत अन्न प्रक्रिया सुविधेचे पंतप्रधानांच्या हस्ते उद्घाटन
नवी दिल्ली, 30 सप्टेंबर 2018
पंतप्रधान नरेंद्र मोदी यांनी आज ‘अमूल’च्या अत्याधुनिक चॉकलेट प्लान्टसह अद्ययावत अन्न प्रक्रिया सुविधेचे आणंद इथे उद्घाटन केले. चॉकलेट प्लान्टला त्यांनी भेट दिली आणि वापरण्यात येणाऱ्या विविध तंत्रज्ञानाची तसेच इथे तयार होणाऱ्या उत्पादनांची माहिती घेतली.
आज उद्घाटन झालेले विकास प्रकल्प सहकार क्षेत्रासाठी लाभदायक आहेत. अमूल हा ब्रान्ड जगभरात ओळखला जात असून, तो प्रेरकही ठरला आहे. अमूल केवळ दुग्ध प्रक्रियेविषयी नाही तर सक्षमीकरणाचे ते आदर्श मॉडेल आहे. हे आगळे मॉडेल असून, इथे जनता महत्वाची आहे. गुजरातमध्ये सहकार क्षेत्रात झालेल्या प्रयत्नामुळे जनता विशेष करून शेतकऱ्याना फायदा झाल्याचे ते म्हणाले.
नागरी विकासावर सरदार पटेल यांनी भर दिला होता याचे स्मरण पंतप्रधानांनी केले. 2022 मधे भारताच्या स्वातंत्र्याच्या 75 व्या वर्षाचा संदर्भ देत, दुग्ध प्रक्रिया क्षेत्रात भारत उत्तम आहे. मात्र यापेक्षा जास्त चांगले कार्य करता येऊ शकेल असे ते म्हणाले. कल्पकता आणि मूल्यवर्धनाला महत्व देण्याचा काळ असल्याचे त्यांनी सांगितले. याच संदर्भात त्यांनी मध उत्पादनाबाबतही माहिती दिली.
N. Sapre/N. Chitale/D.Rane
(Visitor Counter : 91
कृषी मंत्रालय
नवी दिल्ली येथे पहिली जागतिक भरडधान्य  परिषद भरवल्याबद्दल पंतप्रधान नरेंद्र मोदी यांची को-ऑपरेटिव्ह रिपब्लिक ऑफ गयानाचे अध्यक्ष मोहम्मद इरफान अली यांनी केली प्रशंसा
गयानाहून पाठवलेल्या व्हिडीओ संदेशात इरफान अली म्हणाले की, अन्नसुरक्षेच्या बाबतीत जगासमोरील आव्हानाला सामोरे जाण्याच्या दृष्टीने ही परिषद खूप उपयुक्त ठरेल
संयुक्त राष्ट्रसंघाने 2023 हे आंतरराष्ट्रीय भरड धान्य वर्ष  घोषित केल्याच्या सन्मानार्थ इरफान अली यांनी त्यांच्या देशातील दोनशे एकर जमीन फक्त भरड धान्यांच्या उत्पादनासाठी देऊ केली आहे
दुसऱ्या एका व्हिडीओ संदेशात इथिओपियाच्या अध्यक्ष श्रीमती साहिलवर्क झैदे यांनी म्हटले आहे, जागतिक भरडधान्य परिषद जगातील सरकारांना आणि धोरण त्यांना जादुई भरडधान्यांचा प्रसार आणि उत्पादन करण्यासाठी प्रेरित करेल
सहारा खंडाचा भाग असलेल्या इथिओपिया समोरील अन्नसुरक्षेतील आव्हानेच नाही तर संपूर्ण आफ्रिका खंडातील अन्नसुरक्षा आव्हानांना भरड धान्य हे योग्य आणि प्रदीर्घ उत्तर ठरू शकेल- श्रीमती साहिलवर्क झैदे
पहिल्या जागतिक भरडधान्य  परिषदेची कल्पना 2030 च्या शाश्वत विकासाच्या लक्ष्याला आकार देण्यासही मदत करेल.: साहिलवर्क झैदे
नवी दिल्लीत पुसा येथे पहिली जागतिक भरडधान्य  परिषद भरवल्याबद्दल को-ऑपरेटिव्ह रिपब्लिक ऑफ गयानाचे राष्ट्राध्यक्ष मोहम्मद इरफान अली यांनी पंतप्रधान नरेंद्र मोदी यांची आज प्रशंसा केली. अन्नसुरक्षेच्या बाबतीत जगापुढे उभ्या ठाकलेल्या आव्हानाला तोंड देण्याच्या दृष्टीने ही परिषद खूप उपयुक्त ठरेल, असेही त्यांनी पुढे म्हटले आहे.
गयानाहून पाठवलेल्या व्हिडीओ संदेशात इरफान अली यांनी, संयुक्त राष्ट्रांनी 2023 हे आंतरराष्ट्रीय भरड धान्य वर्ष  म्हणून घोषित केल्याबद्दल आदराप्रित्यर्थ त्यांच्या देशातील दोनशे एकर जमीन फक्त भरड धान्यांच्या उत्पादनासाठी देऊ केली आहे. या प्रकारे भारताने या जादुई धान्याचा प्रसार आणि उत्पादकता वाढवण्यासाठी तंत्रज्ञान आणि तंत्र सहाय्य पुरवावे, असे त्यांनी म्हटले आहे.
भरड धान्य हा फक्त किफायतशीर आणि पोषक पर्याय आहे असे नाही तर हा धान्य प्रकार हवामान बदलामुळे येणाऱ्या परिस्थितीला तोंड देण्यासाठी सक्षम पर्याय आहे. सतरा कॅरिबियन देशांमध्ये भरड धान्यांचे उत्पादन आणि प्रसार यासाठी सर्व मदत देण्याचे आश्वासन त्यांनी दिले आहे. यामुळे भरड धान्ये ही कॅरेबियन समाजात सुद्धा लोकप्रिय होतील, असे इरफान अली यांनी म्हटले आहे.
"भरड धान्यांचे उत्पादन आणि निर्यात यामध्ये भारत हा जागतिक अव्वल असणारा देश आहे आणि त्यामुळे जागतिक स्तरावर भरड धान्यांचे उत्पादन आणि लोकप्रियता याबाबतीत हा देश प्रमुख भूमिका बजावेल", असेही इरफान अली यांनी म्हटले आहे.
दुसऱ्या एका व्हिडीओ संदेशात इथिओपियाचे राष्ट्राध्यक्ष साहिल वर्क झैदे यांनी भरड धान्याचे जागतिक परिषद आयोजित केल्याबद्दल पंतप्रधान मोदी यांचे अभिनंदन केले आहे. जागतिक भरडधान्य परिषद जगातील सरकारांना आणि धोरणकर्त्यांना जादुई भरडधान्यांची जाहिरात आणि उत्पादन करण्यासाठी प्रेरित करेल, असेही त्यांनी म्हटले आहे.
काहीशा सहारन  देश असणाऱ्या इथिओपियासमोरील अन्नसुरक्षेतील आव्हानेच नव्हे तर संपूर्ण आफ्रिकन खंडातील अन्नसुरक्षा आव्हानांना भरड धान्य हे योग्य आणि प्रदीर्घ उत्तर ठरू शकेल. पहिल्या जागतिक भरडधान्य  परिषदेची कल्पना 2030 च्या शाश्वत विकासाच्या लक्ष्याला आकार देण्यासही मदत करेल असे साहिल वर्क झैदे यांनी म्हटले आहे.
पंतप्रधान कार्यालय
पंतप्रधानांनी केंद्रीय आरोग्य आणि कुटुंब कल्याण मंत्री डॉ मनसुख मांडविया यांचा लेख केला सामायिक
नवी दिल्ली, 4 जुलै 2023
पंतप्रधान नरेंद्र मोदी यांनी केंद्रीय आरोग्य आणि कुटुंब कल्याण मंत्री डॉ मनसुख मांडविया यांचा सिकलसेल ॲनिमिया निर्मूलन मोहिमेवरील लेख सामायिक केला आहे.
पंतप्रधान कार्यालयाने आपल्या ट्विट संदेशात म्हटले आहे:
"केंद्रीय आरोग्य मंत्री डॉ मनसुख मांडविया यांनी 'सिकलसेल ॲनिमिया निर्मूलन' अभियान या आजाराविरुद्धच्या लढ्याला मोठे बळ कसे देईल याबाबत लिहिले आहे."
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
लढाऊ विमान चालकाचे प्रशिक्षण पूर्ण करणाऱ्या 37 अधिकाऱ्यांना 'एव्हिएशन विंग्स' प्रदान
कॉम्बॅट आर्मी एव्हिएशन ट्रेनिंग स्कूलचा दीक्षांत समारंभ संपन्न
नाशिक, दि.25 मे 2022
नाशिकरोड येथिल कॉम्बॅट एव्हिएटर्स ट्रेनिंग  स्कूलमधुन प्रशिक्षण यशस्वीरित्या पूर्ण करणाऱ्या 37 अधिकाऱ्यांना कॉम्बॅट हेलिकॉप्टर पायलट बनण्यासाठी प्रतिष्ठित ' एव्हिएशन विंग्स' प्रदान करण्यात आले. भारतीय लष्कराच्या पहिल्या महिला हेलिकॉप्टर पायलटने प्रतिष्ठित एव्हिएशन विंग मिळाल्याने आर्मी एव्हिएशन साठी अभिमानाची बाब आहे, असे प्रतिपादन आर्मी एव्हिएशनचे महासंचालक आणि कर्नल कमांडंट लेफ्टनंट जनरल अजय कुमार सुरी यांनी केले.
नाशिकरोड येथिल कॉम्बॅट एव्हिएटर्स ट्रेनिंग  स्कूल येथे आयोजित दीक्षांत समारंभात आर्मी एव्हिएशनचे महासंचालक आणि कर्नल कमांडंट लेफ्टनंट जनरल अजय कुमार सुरी अध्यक्षस्थानी होते. ते म्हणाले, भारतीय लष्कराच्या पहिल्या महिला हेलिकॉप्टर पायलटने प्रतिष्ठित 'एव्हिएशन विंग' मिळवल्यामुळे आर्मी एव्हिएशनसाठी हा एक महत्त्वाचा प्रसंग आहे. प्रशिक्षणादरम्यान अधिकाऱ्यांना विमान उड्डाणाचे कठोर प्रशिक्षण देण्यात आले. विविध विषयांमध्ये उत्कृष्ट कामगिरी करणाऱ्या अधिकाऱ्यांना त्यांच्या उत्कृष्ट कामगिरीसाठी सन्मानचिन्ह देऊन सन्मानित करण्यात आले आहे.
कॅप्टन आशिष कटारिया यांना एकंदर गुणवत्तेत प्रथम स्थान मिळाल्याबद्दल 'सिल्व्हर चीता' ट्रॉफी आणि 'बेस्ट इन फ्लाइंग'साठी कॅप्टन एसके शर्मा सन्मानचिन्ह प्रदान करण्यात आले. कॅप्टन श्रवण मणिलथया पीएम यांना 'एअर ऑब्झर्व्हेशन पोस्ट - 35' ट्रॉफी ग्राउंड विषयात प्रथम आल्याबद्दल प्रदान करण्यात आली. प्री आर्मी पायलट कोर्स अनुक्रमांक 35 मध्ये प्रथम राहण्याची ' फ्लेडलिंग ' ट्रॉफी कॅप्टन अभिलाषा बराक यांना देण्यात आली. तसेच बेस्ट इन गनरी साठी ' कॅप्टन पी के गौर ' ट्रॉफी कॅप्टन आर के कश्यप यांना देण्यात आली.
“अभिलाषा” ठरल्या देशातील पहिल्या महिला हवाई सैन्य अधिकारी
भारतीय सैन्यदलात देशातील पहिली महिला हवाई सैन्य अधिकारी पदी विराजमान झाल्या आहेत. अभिलाषा यांना सन्मानाचे 'एव्हिएशन विंग' प्रदान करुन सन्मानित करण्यात आले. तसेच त्यांना फ्लेडलिंग ट्रॉफीने सन्मानित करण्यात आले आहे.
आर्मी एव्हिएशन कॉर्प्सने 35 गौरवशाली वर्षे पूर्ण केली आहेत. 2019 मध्ये भारताचे माननीय राष्ट्रपती श्री रामनाथ कोविंद यांच्या हस्ते प्रतिष्ठित राष्ट्रपतींचे 'कलर्स' प्रदान करण्यात आले होते. आर्मी एव्हिएशन हे निर्विवादपणे एक शक्तिशाली शक्ती गुणक आहे, एक प्रमुख लढाऊ सक्षम आणि भारतीय लष्कराची एक महत्त्वाची लढाऊ शाखा आहे.
सुक्ष्म, लघु आणि मध्यम उदयोग मंत्रालय
एमएसएमई अर्थात सूक्ष्म, लघु आणि मध्यम उद्योग क्षेत्राला मदत
जागतिक बँकेने सूक्ष्म, लघु आणि मध्यम उद्योग मंत्रालयाला कळवले आहे की, 4 जून 2021 रोजी झालेल्या मंडळाच्या बैठकीत भारत सरकारच्या “रेझिंग अँड एक्सेलरेटिंग एमएसएमई परफॉर्मन्स  कार्यक्रमाला मदत करण्यासाठी 500 दशलक्ष अमेरिकी डॉलर्सचे  कर्ज मंजूर करण्यात आले आहे. " कोविड -19 महामारीमुळे मोठ्या प्रमाणावर प्रभावित झालेल्या सूक्ष्म, लघु आणि मध्यम उद्योग क्षेत्राला पुनरुज्जीवित करणारा हा एक उपक्रम आहे.
आरएएमपी  हा एमएसएमई स्पर्धात्मकतेचा - कोविडोत्तर लवचिकता आणि सुधारणा कार्यक्रमाचा एक भाग आहे. यासाठी मंत्रिमंडळाच्या मंजुरीची प्रतीक्षा असल्यामुळे आरएएमपी कार्यक्रमासाठी राज्यनिहाय गुंतवणूक आणि मंजुऱ्या देण्यात आलेल्या नाहीत.
आरएएमपी  कार्यक्रमासाठी जागतिक बँकेच्या कार्यक्रम मूल्यमापन दस्तावेजानुसार, 40 टक्क्यांहून अधिक एमएसएमईंना अधिकृत वित्त संसाधने उपलब्ध नाहीत . प्रस्तावित कार्यक्रम  सरकारच्या कोविड लवचिकता आणि सुधारणा उपक्रमांमधील विविध उपाययोजनांना सहाय्य पुरवतो. बाजारपेठ सुलभता, पत उपलब्धता, केंद्र आणि राज्य पातळीवर संस्था आणि प्रशासन मजबूत करणे हे या कार्यक्रमाचे उद्दिष्ट आहे. हा कार्यक्रम एमएसएमईच्या स्पर्धात्मक पैलूंवर लक्ष केंद्रित करून, सरकारच्या विद्यमान सहाय्य कार्यक्रमांना मदत पुरवेल.
केंद्रीय सूक्ष्म, लघु आणि मध्यम उद्योग मंत्री नारायण राणे यांनी आज लोकसभेत एका लेखी उत्तरात ही माहिती दिली.
पंतप्रधान कार्यालय
भारताच्या जी -20 अध्यक्षपदाचे बोधचिन्ह, संकल्पना आणि संकेतस्थळाचे अनावरण
नवी दिल्ली, 8 नोव्हेंबर 2022
पंतप्रधान नरेंद्र मोदी यांनी आज भारताच्या जी -20 अध्यक्षपदाचे बोधचिन्ह, संकल्पना आणि संकेतस्थळाचे अनावरण केले.
पंतप्रधानांनी दूरदृश्य प्रणालीच्या माध्यमातून अनावरण केलेले बोधचिन्ह आणि संकल्पना खालीलप्रमाणे आहेतः
बोधचिन्ह आणि संकल्पनेबाबत माहिती
जी- 20 बोधचिन्ह भारताच्या राष्ट्रीय ध्वजाच्या भगवा, पांढरा , हिरवा आणि निळा या रंगांपासून प्रेरित आहे . हे पृथ्वीच्या ग्रहाला कमळ या भारताच्या राष्ट्रीय फुलाशी जोडते जे आव्हानांमध्ये विकास प्रतिबिंबित करते. पृथ्वी हा भारताचा जीवनाविषयीचा -अनुकूल दृष्टिकोन प्रतिबिंबित करते, जो निसर्गाशी पूर्णपणे सुसंगत आहे. जी 20 लोगोच्या खाली देवनागरी लिपीमध्ये “भारत” लिहिलेले आहे.
बोधचिन्ह डिझाइनसाठी आयोजित खुल्या स्पर्धेदरम्यान प्राप्त झालेल्या विविध प्रवेशिकांमध्ये समाविष्ट असलेल्या तत्वांचा समवेश यामध्ये करण्यात आला आहे. मायगव्ह पोर्टलवर आयोजित या स्पर्धेला 2000 हून अधिक प्रवेशिकांद्वारे उत्साही प्रतिसाद मिळाला. भारताच्या जी 20 अध्यक्षपदाच्या काळात जन भागीदारीच्या पंतप्रधानांच्या संकल्पनेशी हे सुसंगत आहे.
भारताच्या जी 20 अध्यक्षपदाची संकल्पना - "वसुधैव कुटुंबकम" किंवा "एक पृथ्वी एक कुटुंब एक भविष्य" - महा उपनिषदच्या प्राचीन संस्कृत मजकुरातून घेतली आहे. ही संकल्पना प्रामुख्याने जीवनाची सर्व मुल्ये - मानव, प्राणी, वनस्पती आणि सूक्ष्मजीव - आणि पृथ्वी ग्रहावर आणि विस्तीर्ण विश्वातील त्यांचे परस्परसंबंध बळकट करते.
ही संकल्पना LiFE  त्याच्याशी संबंधित, पर्यावरणीयदृष्ट्या शाश्वत आणि जबाबदार पर्याय वैयक्तिक जीवनशैली तसेच राष्ट्रीय विकास या दोन्ही स्तरांवर अधोरेखित करते , ज्यामुळे जागतिक स्तरावर परिवर्तनात्मक कृती होऊन परिणामी स्वच्छ, हरित आणि आनंदी भविष्य शक्य होईल.
आपण या अशांत कालखंडातून जात असताना, हे बोधचिन्ह आणि संकल्पना एकत्रितपणे भारताच्या जी 20 अध्यक्षपदाचा एक शक्तिशाली संदेश देतात, जो जगातील सर्वांसाठी न्याय्य आणि समान विकासासाठी शाश्वत, सर्वांगीण, जबाबदार आणि सर्वसमावेशक मार्गाने प्रयत्नशील आहे. आपल्या आजूबाजूच्या परिसंस्थेशी सुसंगत राहून आपल्या जी- 20 अध्यक्षपदाप्रति वैशिष्ट्यपूर्ण भारतीय दृष्टिकोनाचे ते प्रतिनिधित्व करतात.
भारतासाठी, जी 20 अध्यक्षपद हे "अमृतकाळ" ची सुरुवात आहे . 15 ऑगस्ट 2022 रोजी स्वातंत्र्याच्या 75 व्या वर्धापन दिनापासून सुरू होऊन भारताच्या स्वातंत्र्याच्या शतकमहोत्सवापर्यंतचा 25 वर्षांचा काळ, भविष्यवादी, समृद्ध, सर्वसमावेशक आणि विकसित समाज, ज्याच्या गाभ्यामध्ये मानव-केंद्रित दृष्टिकोन आहे , त्याकडे घेऊन जाईल.
जी 20 संकेतस्थळ
भारताच्या जी 20 अध्यक्षपदाचे संकेतस्थळ www.g20.in चे अनावरणही पंतप्रधानांच्या हस्ते करण्यात आले. 1 डिसेंबर 2022 रोजी, ज्या दिवशी भारत G20 अध्यक्षपदाचा कार्यभार स्वीकारेल , त्या दिवशी संकेतस्थळ त्वरित www.g20.org या जी -20 अध्यक्षपद संकेतस्थळमध्ये परिवर्तित होईल. जी -20 आणि लॉजिस्टिक्स व्यवस्थेबद्दलची ठोस माहिती या व्यतिरिक्त, संकेतस्थळाचा वापर जी 20 वरील माहितीचे भांडार म्हणूनही केला जाईल. नागरिकांना त्यांच्या सूचना मांडण्यासाठी संकेतस्थळावर एक विभाग समाविष्ट केला आहे.
G20 अॅप
संकेतस्थळाशिवाय, "G20 India" हे मोबाइल अॅप एंड्रॉइड आणि आईओएस दोन्ही प्लॅटफॉर्मवर सुरु करण्यात आले आहे.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
पूरग्रस्त भागात बचावकार्य
नवी दिल्ली, 8 ऑगस्ट 2019
अतिमुसळधार पावसामुळे उत्तर कर्नाटक आणि दक्षिण महाराष्ट्रात मोठ्या प्रमाणात पूर आला आहे. महाराष्ट्रातील कोल्हापूर, सांगली आणि रायगड या जिल्ह्यांना तर कर्नाटकात बेळगाव, बागलकोट आणि रायचूर या जिल्ह्यांना पुराचा सर्वात जास्त तडाखा बसला आहे. यामुळे सामान्य जनजीवन विस्कळीत झाले आहे. नागरी प्रशासनाच्या विनंतीवरून ही परिस्थिती हाताळण्यासाठी संरक्षण दलांनी तातडीने या भागाकडे धाव घेतली. हवाई दलाची आयएल-76, एन-32 आणि एव्हरो यांसारख्या विमानांचा वापर करून लष्कर/ नौदल/ एनडीआरएफच्या बचाव पथकांना पूरग्रस्त भागात मदतकार्यासाठी तातडीने पाठवण्यात आले. अभियंता कृती दलांसह लष्कराच्या पथकांना बोटी आणि पूर बचाव सामग्रीसह पूरग्रस्त भागात तैनात करण्यात आले. अंतर्गत बचावकार्यासाठी तटरक्षक दलासह नौदलाची बचाव पथके बोटी आणि विशेषज्ञ पाणबुडे यांच्यासह तैनात करण्यात आली आहेत.
बोटी आणि संरक्षण दलांच्या 1000 पेक्षा जास्त जवानांना विशेष पूर मदत सामग्री आणि दोन हेलिकॉप्टरसह तैनात करण्यात आले आहे. त्याशिवाय एनडीआरएफची पथके आणि अभियंता कृती दले यांना पूरग्रस्त भागात पाठवण्यासाठी अंदाजे दहा विमानांचा वापर करण्यात येत आहे. बचावकार्यामध्ये खराब हवामानाचा अडथळा आल्याने हवाई मार्गाने बचावकार्याला मर्यादा आल्या, विशेषतः हेलिकॉप्टर उड्डाणामध्ये अडचणी आल्या. पूरग्रस्त भागातल्या मदत कार्यात संबंधित राज्य सरकारांशी समन्वय राखण्यासाठी नोडल एजन्सी म्हणून पुण्याचे सदर्न कमांडचे मुख्यालय निर्धारित केले आहे. तिन्ही सेवांकडून होणारी मागणी आणि संसाधनांच्या प्रक्रियेची ठिकाणे यावर नियंत्रण ठेवण्यासाठी दिल्लीमध्ये एकात्मिक संरक्षण कर्मचारी मुख्यालयाने 24 x 7 कार्यरत राहणारे सर्वंकष कमांड आणि नियंत्रण केंद्र स्थापन केले आहे.
B.Gokhale/S.Patil/P.Malandkar
(Visitor Counter : 48
युवा व्यवहार आणि क्रीडा मंत्रालय
खेलो इंडिया युवा क्रीडा स्पर्धा 2021 मध्ये पुरुष व महिला या दोन्ही गटात योगासन क्रीडा प्रकाराचा समावेश: किरेन रिजिजू
योगासन हा स्पर्धात्मक क्रीडा प्रकार म्हणून विकसित करण्यासह संबंधित बाबी विचारात घेतल्यानंतर योगासनाला देशातील स्पर्धात्मक क्रीडा प्रकार म्हणून प्रोत्साहन देण्यासाठी सरकारने सर्वंकष विचारविनिमयानंतर राष्ट्रीय योगासन क्रीडा महासंघाला  राष्ट्रीय क्रीडा महासंघ म्हणून अधिकृत मान्यता दिली आहे.
खेलो इंडिया युथ गेम्स 2021 मध्ये पुरुष व महिला या दोन्ही गटात योगासन क्रीडा प्रकाराचा समावेश करण्यात आला आहे. सरकारची अधिकृत मान्यता एनवायएसएफला सर्व प्रकारात राष्ट्रीय अजिंक्यपद स्पर्धेसाठी आर्थिक सहाय्य करण्यास पात्र ठरते, उदा. ज्येष्ठ, कनिष्ठ आणि उप-कनिष्ठ आणि आंतरराष्ट्रीय क्रीडा स्पर्धांमध्ये सहभाग. सरकारच्या अधिकृत मान्यतेनंतर, प्रामुख्याने योगासनाच्या प्रचार-प्रसारासाठी आणि विकासासाठी काम करणाऱ्या एनवायएसएफची जबाबदारी आहे ती वार्षिक अजिंक्यपद स्पर्धा आयोजित करणे आणि योगासनाच्या आंतरराष्ट्रीय क्रीडा स्पर्धांमध्ये भारतीय खेळाडू आणि संघांचा सहभाग सुनिश्चित करणे.
ही माहिती युवक कल्याण व क्रीडा राज्यमंत्री किरेन रिजिजू यांनी आज लोकसभेत लेखी उत्तरात दिली.
पंतप्रधान कार्यालय
पंतप्रधान नरेंद्र मोदी 13 एप्रिल रोजी रोजगार मेळावा अंतर्गत सरकारी विभाग आणि संस्थांमध्ये नव्याने भर्ती झालेल्या सुमारे 71,000 जणांना नियुक्तीपत्रांचे वितरण करणार
रोजगार मेळ्या अंतर्गत, सरकारी विभाग आणि संस्थांमध्ये नव्याने नियुक्त झालेल्या 71,000 जणांना पंतप्रधान नरेंद्र मोदी 13 एप्रिल रोजी सकाळी 10:30 वाजता दृकश्राव्य प्रणालीद्वारे नियुक्तीपत्रे वितरित करणार आहेत. याप्रसंगी पंतप्रधान नवनियुक्तांना संबोधितही करणार आहेत.
रोजगार निर्मितीला सर्वोच्च प्राधान्य देण्याच्या पंतप्रधान मोदी यांच्या वचनाची पूर्तता करण्याच्या दिशेने रोजगार मेळा हे एक पाऊल आहे. रोजगार मेळा, रोजगार निर्मितीमधील प्रेरणादायी घटक म्हणून काम करेल तसेच युवावर्गाला त्यांच्या सक्षमीकरणासाठी आणि राष्ट्रविकासात त्यांच्या थेट सहभागासाठी अर्थपूर्ण संधी उपलब्ध करेल.
देशभरातून निवडण्यात आलेले नवनियुक्त, भारत सरकारच्या अंतर्गत ट्रेन मॅनेजर, स्टेशन मास्टर, वरिष्ठ कमर्शियल तथा तिकीट लिपिक, निरीक्षक, उपनिरीक्षक, कॉन्स्टेबल, स्टेनोग्राफर, कनिष्ठ लेखापाल, पोस्टल सहाय्यक, आयकर निरीक्षक, कर सहाय्यक, वरिष्ठ ड्रॉफ्ट्समन, जेई/पर्यवेक्षक, सहाय्यक प्राध्यापक, शिक्षक, ग्रंथपाल, परिचारिका, परिविक्षाधीन अधिकारी, स्वीय सहाय्यक-पीए, बहू-उद्देशीय स्टाफ - एमटीएस, अशा विविध स्थानांवर /पदांवर रुजू होतील.
नवनियुक्त उमेदवारांना, कर्मयोगी प्रारंभ मोड्युल मधून प्रशिक्षण घेण्याची संधी प्राप्त होईल. कर्मयोगी प्रारंभ मोड्यूल म्हणजे विविध सरकारी विभागांतील नवनियुक्तांसाठी ऑनलाईन प्रशिक्षण अभ्य़ासक्रम आहे.
संरक्षण मंत्रालय
एअर मार्शल व्हीआर चौधरी एव्हीएसएम व्हीएम यांनी एअर स्टाफच्या उपप्रमुख पदाचा कार्यभार स्वीकारला
एअर मार्शल व्हीआर चौधरी एव्हीएसएम व्हीएम यांनी आज एअर स्टाफच्या उपप्रमुख पदाचा कार्यभार स्वीकारला.
29 डिसेंबर 1982 रोजी एअर मार्शल व्हीआर चौधरी एव्हीएसएम व्हीएमला आयएएफच्या लढाऊ ताफ्यात नियुक्त झाले होते. ते राष्ट्रीय संरक्षण अकादमीचे माजी विद्यार्थी आहेत. त्यांनी मिग -21, मिग -23 एमएफ, मिग -2 9 आणि एसयू -30 एमकेआयसह अनेक विमानांचे उड्डाण केले आहे. त्यांना सुमारे 3800 तास विमान उड्डाणाचा अनुभव आहे. ते या श्रेणीचे क्वालिफाइड फ्लाइंग प्रशिक्षक आहे, डिफेंस सर्व्हिसेस स्टाफ कॉलेजचे स्नातक आणि इंस्ट्रूमेंट रेटिंग प्रशिक्षक आणि परीक्षक आहे. मेघदूत आणि सफेद सागर सारख्या महत्वाच्या ऑपरेशन मध्येही ते सहभागी झाले होते.
एअर स्टाफचे उपप्रमुख म्हणून नेमणूक होण्यापूर्वी ते कार्मिक विभागात एअर चीफ ऑफ स्टाफ म्हणून कार्यरत होते.
वित्त आयोग
वित्त आयोगाची वित्त मंत्रालयासोबत बैठक
नवी दिल्ली, 16 मे 2019
वित्त आयोगाने काल वित्त मंत्रालयातल्या वरिष्ठ अधिकाऱ्यांसोबत चर्चा केली. या बैठकीत गेल्या पाच वर्षातल्या आर्थिक विकासाचे विस्तृत परीक्षण केले गेले. विकास, गुंतवणूक, औद्योगिक उत्पादन, बँकिंग, चलनफुगवट्याचा दर आणि वित्तीय धोरण या संदर्भात विशेषत्वाने चर्चा करण्यात आली. यावेळी मंत्रालयाने 2018-19 आणि 2019-20 या वर्षांसाठीच्या अंदाजांचे सादरीकरण केले.
जागतिक स्थितीच्या पार्श्वभूमीवर विकासदरात काहीसे चढउतार दिसून आल्याचे आयोगाने नमूद केले. प्रत्यक्ष करसंकलनाची आकडेवारी चांगली राहिली तर अप्रत्यक्ष करसंकलनात काहीसे चढउतार दिसून आले. ‘उदय’ आणि सातव्या वित्त आयोगाच्या परिणामांबाबत विशेषत: राज्यांच्या आर्थिक स्थितीचा संदर्भ लक्षात घेऊन चर्चा करण्यात आली. 15 व्या वित्त आयोगाच्या कालावधीतील वर्षांचा म्हणजे 2020-21 ते 2024-25 यासाठीच्या अंदाजांचा आढावा घेण्यात आला.
वित्तीय व्यवस्थापनाविषयी समग्र चर्चा यावेळी झाली. वस्तू आणि सेवा कर, स्थानिक स्वराज्य संस्थांना अनुदान आणि लोकसंख्या आकडेवारी यावरही चर्चा झाली.
आयोगाचे अध्यक्ष आणि सदस्य अजय नारायण झा, डॉ. अनुप सिंग यांच्यासह वित्त सचिव सुभाषचंद्र गर्ग, मुख्य आर्थिक सल्लागार डॉ. कृष्णमूर्ती आणि वरिष्ठ अधिकारी यावेळी उपस्थित होते.
M.Chopade/S.Kakade/P.Malandkar
(Visitor Counter : 80